จับยกแก๊งลัก รถกระบะเก่า ตามใบสั่ง ส่งขายเมืองชลฯ คันละ 4 หมื่น
รอง ผบช.น. พร้อมด้วย ผกก.บางเขน แถลงจับกุม 4 ผู้ต้องหา แก๊งโจรกรรมรถกระบะเก่าทั่วกรุงและปริมณฑล สารภาพร่วมกับพวกชาวจ.กำแพงเพชร ตระเวนขโมยรถยนต์กระบะเก่า อีซูซุ รุ่นที เอฟ อาร์ (TFR) หรือ ดราก้อนอาย ตามใบสั่ง ก่อนนำไปขายให้กับผู้รับซื้อใน จ.ชลบุรี ราคาคันละ 30,000-40,000 บาท ตำรวจเร่งขยายผลผู้ร่วมขบวนการ,เมื่อเวลา 12.00 น. วันที่ 27 ม.ค.60 ที่ สน.บางเขน พล.ต.ต.สุรชัย ควรเดชะคุปต์ รอง ผบช.น. พล.ต.ต.สุธีร์ เณรกัณฐี รอง ผบช.น. พล.ต.ต.ภาณุมาศ บุญญลักษณ์ ผบก.น.2 พ.ต.อ.ธีระชัย ชำนาญหมอ ผกก.สส.บก.น.2 พ.ต.อ.อำนาจ อินทรศวร ผกก.สน.บางเขน พ.ต.ท.ปรเมษฐ โพยนอก รอง ผกก.สส. พ.ต.ท.เสน่ห์ มณีฉาย พ.ต.ต.ภิญโญ แสงทิพย์ สว.สส. ตำรวจฝ่ายสืบสวน และตำรวจกก.สส.บก.น.2 ร่วมกันแถลงข่าวจับกุม นายวิชาญหรือตี๋ เมฆฉาย อายุ 42 ปี นายสมหมายหรือเตี้ย อ้นพา อายุ 35 ปี นายอนุสรณ์หรือสร เขตขาม อายุ 32 ปี นายจรัญหรือนก หว่านผล อายุ 35 ปี ผู้ต้องหาตามหมายจับศาลอาญาที่ 288, 326, 319, 320 /2556 ในฐานความผิดข้อหา ร่วมกันลักทรัพย์ในเวลากลางคืน โดยทำอันตรายสิ่งกีดกั้น โดยใช้ยานพาหนะ เพื่อสะดวกในการกระทำความผิด หรือพาทรัพย์นั้นไป เพื่อให้พ้นการจับกุม พร้อมของกลางรถยนต์จำนวน 5 คัน ประกอบด้วย รถเก๋งยี่ห้อฮอนด้า รุ่นแอคคอร์ด สีดำ ทะเบียน กท 8250 จันทบุรี รถกระบะยี่ห้อนิสสัน รุ่นบิ๊กเอ็ม สีน้ำเงิน ทะเบียน บม 3660 กำแพงเพชร รถกระบะยี่ห้อโตโยต้า รุ่นไฮลักซ์ สีขาว ทะเบียน บม 1305 กำแพงเพชร รถเก๋งยี่ห้อโฟล์คสวาเกน รุ่นพาสสาต สีเทา ทะเบียน 4กง 261 กทม. รถกระบะยี่ห้ออีซูซุ รุ่นมังกรทอง สีเทา ทะเบียน ผค 6503 ชลบุรี รถจักรยานยนต์ จำนวน 2 คัน โทรศัพท์มือถือ 1 เครื่อง เสื้อผ้าและอุปกรณ์ที่ใช้ในการก่อเหตุ โดยสามารถจับกุมได้ที่บริเวณซอยกู้พาราฝั่งใต้ ต.บางพลีใหญ่ อ.บางพลี จ.สมุทรปราการ เมื่อวันที่ 26 ม.ค.ที่ผ่านมา,พล.ต.ต.สุรชัย กล่าวว่า การจับกุมครั้งนี้สืบเนื่องระหว่างวันที่ 11-12 ม.ค. ที่ผ่านมา เกิดเหตุคนร้ายลักรถสภาพเก่าในพื้นที่ สน.บางเขน จำนวน 2 คัน จากการสืบสวนด้วยการตรวจสอบภาพจากกล้องวงจรปิดบริเวณจุดเกิดเหตุและเส้นทางหลบหนีของคนร้ายทราบว่าทั้ง 2 คดี เป็นคนร้ายกลุ่มเดียวกันร่วมกันก่อเหตุ ซึ่งหลังก่อเหตุจะขับรถที่โจรกรรมมุ่งหน้าไปที่ จ.ชลบุรี โดยใช้เส้นทางถนนมอเตอร์เวย์เป็นเส้นทางหลบหนี ต่อมาเจ้าหน้าที่ได้รวบรวมพยานหลักฐานจนแน่ชัด ก่อนยื่นคำร้องต่อศาลเพื่อออกหมายจับ จนนำไปสู่การจับกุมดังกล่าว,พล.ต.ต.สุรชัย กล่าวต่อว่า จากการสอบสวนผู้ต้องหาทั้งหมดให้การรับสารภาพ โดยทั้งหมดเป็นชาวจ.กำแพงเพชร และก่อนหน้านี้เคยร่วมกันก่อเหตุลักรถกระบะเก่ามาก่อนหน้านี้ด้วยกันมา ต่อมาได้แยกกันก่อเหตุเป็นคู่ โดยนายวิชาญจะร่วมกับนายสมหมาย ก่อเหตุลักรถเมื่อวันที่ 12 ม.ค. บริเวณซอยรามอินทรา 8 แยก 22 แขวงอนุสาวรีย์ เขตบางเขน กทม. นอกจากนี้ได้ก่อเหตุในพื้นที่อื่นๆ อาทิ สน.หลักสอง, สภ.บางใหญ่ สภ.บางบัวทอง จ.นนทบุรี ส่วนนายอนุสรณ์และนายจรัญ ขณะก่อเหตุจะใส่เสื้อผ้ากันเปื้อน เนื่องจากเป็นพ่อค้าขายก๋วยเตี๋ยว โดยร่วมกันก่อเหตุเมื่อวันที่ 11 ม.ค.บริเวณซอยเพิ่มสิน 20 แยก 6 แขวงคลองถนน เขตสายไหม กทม. พื้นที่สน.บางเขน โดยก่อนหน้านี้ได้ก่อเหตุในพื้นที่สภ.ไทรน้อย จ.พระนครศรีอยุธยา และสน.บางเขน เมื่อเดือนพ.ย.59 เช่นกัน เมื่อก่อเหตุแล้วจะนำรถไปขายให้กับผู้รับซื้อใน จ.ชลบุรี ตามใบสั่งซื้อ โดยจะออกตระเวนลักรถยนต์กระบะเก่ายี่ห้ออีซูซุ รุ่น ที เอฟ อาร์ (TFR) หรือ รุ่นดราก้อนอาย และรถยนต์ยี่ห้อมิตซูบิชิ รุ่น สตราด้า ในราคาคันละ 30,000-40,000 บาท โดยตำรวจอยู่ระหว่างสืบสวนขยายผลไปถึงผู้รับซื้อต่อไป,ผู้สื่อข่าวรายงานว่า ระหว่างแถลงข่าวมีผู้เสียหายมาตรวจสอบของกลางว่าเป็นตนเองหรือไม่ จำนวนมาก และขณะตำรวจนำตรวจของกลางนั้นมีหนึ่งในผู้เสียหายเข้าไปตบท้ายทอยผู้ต้องหา จนทำให้ตำรวจต้องรีบกันตัวผู้เสียหายออกไปสงบสติอารมณ์ ก่อนเร่งนำตัวผู้ต้องหาดำเนินคดีตามกฎหมายต่อไป.
รอง ผบช.น. พร้อมด้วย ผกก.บางเขน แถลงจับกุม 4 ผู้ต้องหา แก๊งโจรกรรมรถกระบะเก่าทั่วกรุงและปริมณฑล สารภาพร่วมกับพวกชาวจ.กำแพงเพชรตระเวนขโมยรถยนต์กระบะเก่า อีซูซุ รุ่นที เอฟ อาร์ (TFR) หรือ ดราก้อนอาย ตามใบสั่ง
จับแก๊งลักรถกระบะ,ขโมยรถกระบะ,แก๊งโจรกรรมรถ,ขโมยรถ ตามใบสั่ง,ตระเวนขโมยรถ